Justin Sane

**Justin Cathal Geever** (naixitu o 21 de febrero de 1973 de Pittsburgh, Pennsilvania, Estaus Unius), mas conoixito en o mundo musical como **Justin Sane**, ye o guitarrista y cantaire/compositor d'o grupo estausunidense Anti-Flag, un grupo de punk rock formato en 1988 en Pittsburgh, Pennsilvania, conoixito por os suyos ideyals de ezquierdas. Tien doble nacionalidat, estausunidense y irlandesa y vive actualment en Pittsburgh. O suyo nombre artistico le'n dioron os suyos amigos d'a escena punk de Pittsburgh.

## Biografía
### Primers anyos
Sane estió o zaguer fillo d'una familia irlandesa-estausunidense de clase obrera, por ixo a sobén cita a sus país como fuent d'inspiración. Éls ubrioron o primer restaurant vechetariano de Pittsburgh, feito que influyó en o vechetarianismo de Sane y o suyo refirme a os dreitos d'os animals.

A chermana de Sane, Lucy, estió qui le regaló a suya primera guitarra, lo que fació que él prencipiase a intresar-se por a musica punk rock y hardcore. A primera canción que escribió Sane tractaba sobre un choven con sobredosis y a segunda parlaba d'os telepedricadors.

### Carrera

En 1988, Sane chunto a o suyo amigo Pat Thetic forma Anti-Flag. En l'anyo 1996, publican o suyo primer disco, *[[Die for the Government]]*. Ixe mesmo anyo, Andy Flag deixa o grupo debito a disputas personals. Cuantos miembros d'o grupo plegan y marchan entre 1997 y 1998, consiguiendo a la fin una formación estable con Sane como guitarrista/vocalista, Thetic como batería, Chris Head como guitarra prencipal/coros, y Chris "#2" Barker como baixista/segundo vocalista. En 1998, amaneixe o segundo disco d'o grupo, *[[Their System Doesn't Work For You]]*.

En 1999 Anti-Flag publica o suyo tercer disco, *[[A New Kind of Army]]*, y creyan a suya propia discografica, A-F Records. En 2001, sinyan con Fat Wreck Chords dimpués de plegar a un alcuerdo con o propietario d'a discografica, "Fat Mike" Burkett. Ye por ixas envueltas cuan publican con *Fat Wreck Chords* o disco *[[Underground Network]]*.

O suyo disco *[[Mobilize (Anti-Flag)|Mobilize]]*, gravato chusto dimpués d'os ataques de l'11 de setiembre de 2001, amaneixe en primerías de 2002. Anti-Flag publica un *[[split album]]* chunto a Bouncing Souls siet meses dimpués. En 2003 apareixe *[[The Terror State]]*, un nuevo disco producito por Tom Morello de Rage Against the Machine. O primer DVD d'Anti-Flag DVD, *[[Death of a Nation]]*, amaneixe en 2004. O DVD incluye actuacions en conciertos, tres videos musicals, una entrevista con o grupo, imáchens d'a suya chira, y tres montaches feitos por o grupo.

En 2006, Anti-Flag publica *[[For Blood and Empire]]* con a discografica RCA Records. Bi ha fans que cretican a lo grupo por haber sinyato con una gran discografica, encara que lo disco tien una buena recepción por parti d'o publico. *[[The Bright Lights of America]]* amaneixe en 2008.

En mayo de 2008 Sane se treslada a vivir ta East End en Londres; dimpués tornaría atra vegata ta Pittsburgh.

En o 4 de marzo de 2009, Sane salta dencima d'o publico en un concierto en a Universidat d'East Anglia en Norwich y se creba a claviella. Por iste notivo Anti-Flag habió de cancelar a suya chira con Rise Against.

### Instrumentos
Sane fa servir guitarras ESP y LTD Eclipses, y actualment de forma exclusiva, ya que ye *endorser* d'ESP. D'antis mas tamién emplegaba guitarras Gibson Les Paul. Por un regular fa servir amplificadors Marshall como os modelos JCM800, 900 y 2000 y Marshall 1960. Sane y Head tamién han emplegato amplificadors Orange y Hiwatt en as suyas zagueras chiras.

### Educación
Sane se graduó en a Oakland School de Pittsburgh y posteriorment en a Universidat de Pittsburgh, fendo estudios de comunicacions y ciencias politicas.

### Treballo en solitario
Sane ha feito cuantas gravacions en solitario, como o disco de seis cancions *These are the Days* en 2001 u o suyo treballo *[[Life, Love and the Pursuit of Justice]]* en 2003. Istos treballos por un regular se centran en temas como l'aimor, a familia y atros conceptos cutianos, en contraste con as cancions politizatas que fa con Anti-Flag.

## Discografía

**Anti-Flag:**
* *[[Die for the Government]]* (1996)
* *[[North America Sucks]]* (1998)
* *[[Their System Doesn't Work for You]]* (1998)
* *[[A New Kind of Army]]* (1999)
* *[[Underground Network]]* (2001)
* *[[Mobilize (Anti-Flag album)|Mobilize]]* (2002)
* *[[BYO Split Series, Vol 4]]* (2002)
* *[[The Terror State]]* (2003)
* *[[For Blood and Empire]]* (2006)
* *[[A Benefit For The Victims Of Violent Crime]]* (2007)
* *[[The Bright Lights of America]]* (2008)
* *[[The People or the Gun]]* (2009)
**Solitario:**
**[[Life, Love and the Pursuit of Justice|Life, Love, and the Pursuit of Justice]]* (2002)
**These are the Days* EP (2002)

## Referencias

## Vinclos externos
* Pachina oficial d'Anti-flag
* Myspace oficial d'Anti-flag
* Entrevista con Justin Sane